Izvor: N1 Hrvatska

Odvjetnik Ivice Todorića Čedo Prodanović komentirao je odluku Izvanraspravnog vijeća koje je Ivici Todoriću odredilo jamčevinu u iznosu od 7,5 milijuna kuna. Jamčevina mora biti u gotovini.

Ima li Ivica Todorić taj novac?

"Trenutno ga nema, zaista. Kako će ga skupiti ne znam, to će biti određeni problem. Mi smo se nadali da ćemo moći nekom nekretninom premostiti taj problem, u tom pravcu smo i napravili određene pripreme, ali sada s ovim iznosom ćemo se morati pomučiti", rekao je Prodanović.

Izvor: N1

Ima li prijatelje ili poznanike koji bi mu mogli posuditi novac?

"Ima prijatelje, ali milijun eura nije mala stavka. Imam i ja puno prijatelja, ali ne znam koji bi to mogao. On možda ima neke bolje", komentirao je Prodanović.

Ne uspije li sakupiti novac za jamčevinu, Todorić će morati ostati u pritvoru. Koliko dugo?

"Istražni zatvor po normalnim predmetima traje 6+6 mjeseci, to je zakonska odredba. Ovo je pesimističko pitanje, probat ćemo naći novac", odgovorio je Prodanović.

Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.